

vēlamais datums izskatīšanai: FK: 20.08.2025.

domē: 28.08.2025.

sagatavotājs: [Agnese Zvirgzdiņa-Bundule](javascript:;)

ziņotājs: [Agnese Zvirgzdiņa-Bundule](javascript:;)

APSTIPRINĀTS

ar Ādažu novada pašvaldības domes 2025. gada 28. augusta sēdes lēmumu (protokols Nr. xx § xx)

NOLIKUMS

Ādažos, Ādažu novadā

2025. gada 28. augustā **Nr.** «DOKREGNUMURS»

**Grozījumi Ādažu novada pašvaldības 27.10.2021. nolikumā Nr. 14 “Carnikavas pirmsskolas izglītības iestādes “Riekstiņš” nolikums”**

*Izdots saskaņā ar Izglītības likuma*

*22. panta pirmo un otro daļu un*

*Vispārējās izglītības likuma 8.un 9. pantu*

Izdarīt Ādažu novada pašvaldības 2021. gada 27. oktobra nolikumā Nr. 14 “Carnikavas pirmsskolas izglītības iestādes “Riekstiņš” nolikums” šādus grozījumus:

1. Svītrot 5. punktā vārdus “un apaļais zīmogs”.
2. Svītrot 25. punktu.
3. Izteikt 26.punktu jaunā redakcijā:

“26. Iestādes vadītājs komplektē grupas (pēc izglītojamo vecuma, skaita, iestādes darba laika, u.c. kritērijiem), ievērojot normatīvajos aktos noteiktās higiēnas un drošības prasības, kā arī vecāku pieprasījumu un pašvaldības domes noteikto uzņemšanas kārtību iestādē.”

1. Izteikt 35.punktu jaunā redakcijā:

“35. Iestādes pedagogus un citus darbiniekus darbā pieņem un atbrīvo Iestādes vadītājs normatīvajos aktos noteiktā kārtībā. Viņu tiesības un pienākumi ir noteikti normatīvajos aktos, ko precizē darba līgums un amata apraksts.”

1. Izteikt 43. punktu jaunā redakcijā:

“43. Iestādes padomes darbību organizē saskaņā ar Izglītības likumu un padomes reglamentu.”

1. Izteikt 47.punktu jaunā redakcijā:

“47. Iestādes izdotu administratīvo aktu vai faktisko rīcību privātpersona var apstrīdēt pašvaldības Administratīvo aktu strīdu komisijai, iesniedzot iesniegumu kādā no šiem veidiem:

47.1. valsts pārvaldes pakalpojumu portālā [www.latvija.gov.lv](http://www.latvija.gov.lv) nosūtot uz Ādažu novada pašvaldības oficiālo elektronisko adresi;

47.2. nosūtot ar drošu elektronisko parakstu parakstītu iesniegumu uz Ādažu novada pašvaldības elektronisko pasta adresi [dome@adazunovads.lv](mailto:dome@adazunovads.lv);

47.3. klātienē Ādažu novada Valsts un pašvaldības vienotajā klientu apkalpošanas centrā Gaujas ielā 33A, Ādažos, Ādažu novadā, vai Stacijas ielā 5, Carnikavā, Carnikavas pagastā, Ādažu novadā.”

Carnikavas pirmsskolas izglītības iestādes

“Riekstiņš” vadītājas p.i. Agnese Zvirgzdiņa-Bundule

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU